En 13 år gammel gutt ble lørdag ranet ved McDonalds på Storosenteret i Oslo.

Politiet meldte om ranet på Storo klokken kvart over seks lørdag.

– En gutt på 13 år ble fraranet belte sitt av tre tenåringer ved McDonalds på Storo. De skal også ha forsøkt å ta guttens jakke, sier operasjonsleder ved Oslo politidistrikt, Tore Solberg.

Politiet melder at det er tre mistenkte i saken.

– Tre tenåringsgutter løp fra stedet i etterkant av hendelsen. De beskriver som ikke-etnisk norske, sier Solberg.

Politiet jobber på stedet med å ivareta den den 13 år gamle gutten, og med å sikre spor. Han er ikke fysisk skadet.

Det meldes om at flere politipatruljer søker i området etter gjerningspersoner. Overvåkningsbilder blir også innhentet i området.